《送焦廷璋之洪》
元代·刘崧

玄冬山谷寒崔嵬，北风吹雪从天来。居人屏缩不出户，子有远天良苦哉。

道路苍茫岁云暮，甚欲留君不能住。仙槎江口石潭深，南望不见青枫树。

送天却过东城头，更上桥西沽酒楼。楼前无数白云阙，磊落如对三神洲。

当歌置酒忽不乐，少小无成总萧索。长辕短棹日纷纭，山雨江云谩如昨。

闻昔尔祖出牧时，我家大父而翁师。清尊画戟照白发，二老风流如见之。

旧家文物今何在，霜露荒荒岁年改。珠林孙子真可怜，羡尔承宗振光采。

君家巷北我巷南，古藤秋树寒交参。贱贫奔走少相聚，总有至乐何由堪。

昨者诵君新句好，于我还能慰枯槁。雪消南浦柂楼高，忆尔离愁满秋草。

作者简介：（1321—1381）元末明初江西泰和人，原名楚，字子高。洪武三年举经明天修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。